## Obrazloženje uz Godišnji izvještaj o izvršenju Proračuna Općine Vinica za 2023.godinu

Odredbom članka 88. Zakona o proračunu («Narodne novine» broj 144/21 .) utvrđena je obveza Načelnika jedinice lokalne samouprave da podnese godišnji izvještaj o izvršenju proračuna predstavničkom tijelu na donošenje.

Tijekom 2023. godine financiranje javnih rashoda izvršeno je na osnovi slijedećih financijsko planskih dokumenata: Proračuna Općine Vinica za 2023. godinu s projekcijom za 2024. i 2025. godinu i Odluke o izvršavanju Proračuna Općine Vinica za 2023. godinu, koje je Općinsko vijeće usvojilo na 13. sjednici održanoj dana 19.12.2022. godine.

Sukladno članku 42. Zakona o proračunu Plan Proračuna Općine Vinica za 2023. godinu donesen je na razini skupine (druga razina) ekonomske klasifikacije. Izvršenje proračuna prikazano je na razini odjeljka (četvrta razina) ekonomske klasifikacije unutar programa u posebnom dijelu proračuna, sukladno članku 76. Zakona o proračunu.

Slijedom odredbi čl. 79. i 80. Zakona o proračunu ovo Obrazloženje uz Godišnji izvještaj o izvršenju Proračuna sastoji se od:

1. Obrazloženja općeg dijela izvještaja o izvršenju Proračuna

2. Obrazloženja posebnog dijela izvještaja o izvršenju Proračuna uz obrazloženje izvršenja programa

 iz posebnog dijela proračuna te

3. Posebnih izvještaja

  **1. Obrazloženje općeg dijela izvještaja o izvršenju proračuna Općine Vinica za 2023. godinu**

Plan Proračuna Općine Vinica za 2023. godinu s projekcijama za 2024. i 2025. godinu usvojen je na 13. sjednici Općinskog vijeća Općine Vinica održanoj dana 19.12.2022. godine u iznosu od 3.065.200,00 €.

I. Izmjene i dopune plana Proračuna Općine Vinica za 2023. godinu usvojene su na 16. sjednici Općinskog vijeća Općine Vinica održanoj dana 21.06.2023. godine. u iznosu od 2.680.230,99 €.

II. izmjene i dopune plana Proračuna Općine Vinica za 2023. godinu usvojene su na 19. sjednici Općinskog vijeća Općine Vinica održanoj dana 21. prosinca 2023. godine u iznosu od 1.820.609,47 €.

Izvršenjem proračuna Općine Vinica za 2023. godinu realizirano je kako slijedi:

* ukupni prihodi poslovanja i prihodi od prodaje nefinancijske imovine ostvareni su u iznosu od 1.452.612,98 €
* ukupni rashodi poslovanja i rashodi za nabavu nefinancijske imovine ostvareni su u iznosu od 1.714.054,80 €
* preneseni višak iz prethodnih godina iznosi 125.762,25 €
* slijedom navedenog utvrđen je manjak prihoda koji se prenosi u slijedeće razdoblje u iznosu od 135.679,57 €

**A) Ostvareni prihodi i primici**

 Proračunski prihodi u 2023. godini ostvareni su u iznosu **od 1.452.612,98 €.**

 U strukturi Općinskog proračuna na prihodovnoj strani- **prihodi od poreza (61) ostvareni su u** **ukupnom iznosu od 875.333,83 € ( 91,95 % od planiranog ).** Prihodi od poreza obuhvaćaju porez na dohodak od nesamostalnog rada (porez na plaće zaposlenih osoba s prebivalištem na području Općine Vinica) i drugih samostalnih djelatnosti (obrt, slobodna zanimanja isl.)

Osim poreza na dohodak u ova skupina obuhvaća i porez na imovinu (porez na kuće za odmor, porez na promet nekretnina), porez na robu i usluge (porez na potrošnju alkoholnih i bezalkoholnih pića).

 **Pomoći iz inozemstva i od subjekata unutar općeg proračuna (63) u 2023. godini ostvarena su u iznosu od 315.824,67 €, 107,21 %** od planiranog, a odnose se na:

* tekuće pomoći iz državnog proračuna-kompenzacijske mjere 231.090,00 €
* tekuće pomoći iz državnog proračuna-fiskalna održivost dječjih vrtića 32.865,00 €
* tekuće pomoći iz državnog proračuna-za djecu s poteškoćama i predšk. odgoj 2.457,60 €
* tekuće pomoći iz državnog proračuna-elementarna nepogoda, poplava – 8.622,00 €
* tekuće pomoći iz županijskih proračuna-pomoć za ogrijev 2.950,51
* tekuće pomoći iz općinskih proračuna-program ZAŽELI 8.767,59 €
* tekuće pomoći iz općinskih proračuna-projekt PREVENCIJA ZDRAVLJA U OPĆINAMA VINICA I BEDNJA 15.689,06 €
* kapitalne pomoći iz državnog proračuna-Minist. prostornog uređenja, graditeljstva i državne imovine – KOMUNAL. OPREMA ZA UREĐENJE ZELENIH POVRŠINA 10.500,00 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UKUPNO POMOĆI PRORAČUNU IZ DRUGIH PRORAČUNA 312.941,76 €

* kapitalne pomoći od ostalih subjekata unutar općeg proračuna, HZZ –REFUNDACIJA BOLOVANJA 522,85 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UKUPNO POMOĆI OD OSTALIH SUBJEKATA UNUTAR OPĆEG PRORAČUNA 522,85 €

* tekuće pomoći iz državnog proračuna proračunskim korisnicima JLP(R)s 2.360,06 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UKUPNO POMOĆI PRORAČUNSKIM KORISNICIMA IZ PRORAČUNA KOJI IM NIJE NADLEŽAN 2.360,06

 **Prihodi od imovine (64) ostvareni su u iznosu od 39.086,89,**  a sadrži sredstva od zateznih kamata 7,36 € i Prihode od nefin. imovine u iznosu od 39.079,53 €. Prihodi od nefinancijske imovine obuhvaćaju naknade za koncesije, prihode od zakupa i iznajmljivanje imovine, naknade za korištenje nefinancijske imovine-spomenička renta i ostali prihodi od nefinancijske imovine-legalizacija građevinskih objekata.

**Prihodi od upravnih i administrativnih pristojbi i pristojbi po posebnim propisima i naknada** **(65)** **ostvareni su u iznosu od 199.986,78 €,** a odnose se na:

* ostale nespomenute pristojbe i naknade 15,69 €
* prihode po posebnim propisima (doprinosi za šume, sufinanciranje cijene usl. roditelja polaznika DV Vinica, povrati u proračun, ošasna imovina, vodni doprinos, povrat režijskih troškova najmoprimaca) u iznosu od 150.213,47 €
* komunalni doprinosi i naknade 49.757,62 €

**Prihodi od prodaje proizvoda i robe te pruženih usluga i prihodi od donacija (66)** u iznosu od 15.627,39 € odnosi se na uglavnom na isporučenu el. energiju HROTE-u iz SE OPĆINA VINICA i SE II VINICA i prikupljene donacije Martinje i Advent 2023.

 **Kazne, upravne mjere i ostali prihodi (68**) ostvareni su u iznosu od 159,00 €.

 **Prihodi od prodaje nefinancijske imovine (7)** ostvareni su u iznosu od 6.594,42 € .

**B) Izvršeni rashodi i izdaci**

Rashodi i izdaci Proračuna Općine Vinica za 2023. godinu ostvareni su u iznosu od 1.714.054,80 € tj. 94,15 % od planiranog, od toga rashodi poslovanja 1.315.144,97 € i rashodi za nabavu nefinancijske imovine 398.909,83 €

**Rashodi za zaposlene (31**) u 2023. godini ostvareni su u iznosu od 395.854,81 €, a obuhvaćaju bruto plaće, doprinose na plaće i ostale rashode za zaposlene(otpremnina). Ostvareni rashodi odnose se na rashode za zaposlene u Jedinstvenom upravnom odjelu, djelatnica u Dječjem vrtiću Vinica i gerontodomaćica zaposlenih u sklopu programa Zaželi.

**Materijalni rashodi (32)** u 2023. godini realizirani su u iznosu od 535.284,37 €, a odnose se na:

* naknade troškova zaposlenima (službena putovanja, naknade za prijevoz na posao i sa posla, stručna usavršavanja zaposlenika, korištenje osobnog vozila u službene svrhe i ostale naknade)
* rashodi za materijal i energiju obuhvaćaju rashode za uredski materijal, stručnu literaturu,materijal i sredstva za čišćenje i održavanje, higijenske potrebe i njegu (DV Vinica) ostali materijal, pomoćni materijal za provedbu projekta Prevencija zdravlja u Općinama Bednja i Vinica, Namirnice za Dječji vrtić Vinica, električna energija općinski objekti, javna rasvjeta i Dječji vrtić Vinica, plin i opskrba vodom, materijal i dijelove za tekuće i investicijsko održavanje, sitni inventar, službena radna i zaštitna odjeća,
* rashodi za usluge odnose se na usluge telefona, pošte i prijevoza, tekućeg i investicijskog održavanja promidžbe i informiranja, komunalne usluge, najamnine (fotokopirni uređaj) zdravstvene i vet. usluge (deratizacija, dezinsekcija, odvoz pasa lutalica, zbrinjavanje lešina), intelektualne i ostale usluge (ugovori o djelu, usluge nadzora, izrade projektne dokumentacije, održavanje Internet stranice i računalnih programa,..), grafičke i tiskarske usluge (grafičko uređenje i tisak plakata, promotivnog materijala projekta Prevencija zdravlja u općinama Bednja i Vinica, monografije Općine Vinica, Viničkog glasnika), film i izrada fotografija, usluge čišćenja općinskih objekata
* naknade troškova osobama izvan radnog odnosa
* ostali nespomenuti rashodi poslovanja (naknade za rad predstavničkih i izvršnih tijela, povjerenstva i sl., premije osiguranja imovine općine vinica, reprezentacija, članarine i ostali nespomenuti rashodi poslovanja

**Financijski rashodi (34)** u 2023. godini ostvareni su u iznosu od 4.736,60 €, a sadržavaju rashode za bankarske usluge i usluge platnog prometa, sufinanciranje naknade za plaćanje komunalne naknade u pošti, negativne tečajne razlike i zatezne kamate

**Subvencije (35)** su ostvarene u iznosu od 20.534,60 €, a odnose na

* subvencije poljoprivrednicima za osiguranje poljoprivrednih usjeva, okrupnjavanje poljoprivrednog zemljišta, potpore pčelarima za uzgoj i držanje pčelinjih zajednica za oprašivanje-ekološka održivost prirode, ostale subvencije,
* subvencije obrtnicima i OPG gospodarstvima za povrat troškova za nabavu opreme i sufinanciranje 1% kamate i subvencije poduzetnicima

**Pomoći dane u inozemstvo i unutar općeg proračuna (36)** izvršene su u iznosu od 62.721,65 €, a raspoređeno na:

* tekuće pomoći unutar općeg proračuna – TZP Sjever Zagorja 2.714,76 €
* kapitalne pomoći županijskim proračunima-dogradnja OŠ Vinica 16.152,49 €
* tekuće pomoći proračunskim korisnicima drugih proračuna 42.886,01 € (OŠ Vinica pokret znanost mladima, nagrade najuspješnijim učenicima OŠ Vinica, sufin. produženi boravak u OŠ Vinica, nabava radnih bilježnica, likovnih mapa, TZK I TK
* kapitalne pomoći proračunskim korisnicima drugih proračuna -SŠ Arbotem Opeka 968,39 €

**Naknade građanima i kućanstvima na temelju osiguranja i druge naknade (37)** ostvareno u 2023. godini u iznosu od 55.468,60 €, a obuhvaća novčane potpore studentima, novčane potpore učenicima srednjih škola, jednokratna nagrada najuspješnijim studentima, jednokratne naknade za novorođenče, ostale naknade iz proračuna u novcu-socijala, jednokratne naknade umirovljenicima (uskrsnice i božićnice), sufinanciranje prijevoza učenica srednjih škola

**Ostali rashodi (38)** realizirani su u iznosu od 240.544,34 €, a odnose se na:

* tekuće donacije 143.832,88 € za vjersku zajednicu, udruge, humanitarne organizacije i ostale tekuće donacije (ostali dječji vrtići, predškolski odgoj, dječji darovi povodom Sv. Nikole, socijalni program-ogrijev, donacije prema odobrenim zahtjevima, Eko škola)
* kapitalne donacije 14.534,24 € za mlade obitelji-potpora u stambenom zbrinjavanju, poboljšanje energetske učinkovitosti obiteljskih kuća
* kazne penali i naknade štete 7.822,00 € za naknadu štete uzrokovane prirodnim katastrofama-poplava 2023.
* kapitalne pomoći 74.355,22 € obuhvaćaju kapitalne pomoći Varkomu za izgradnju vodovodne mreže, izgradnju kanalizacijske mreže-Aglomeracija i ŽUC Varaždin za sufinanciranje rekonstrukcije žc u G. Ladanju, Ul. Stjepana Radića

**Rashodi za nabavu nefinancijske imovine (4)**

**Rashodi za nabavu neproizvedene dugotrajne imovine (41)** ostvareno u iznosu od 6.000,00 €, a odnosi se na kupnju zemljišta iza Sportskog centra Vinica

**Rashodi za nabavu proizvedene dugotrajne imovine (42)** ostvareno u iznosu od 379.099,30 €, a raspoređeno na:

*GRAĐEVINSKI OBJEKTI*

* ostali građevinski objekti – ošasna imovina 15.700,00 €
* ostali nespomenuti građevinski objekti – nabava kontejnera za sportsku opremu u vrijednosti 31926,79 €, turistička infrastruktura 13.353,00, sportski centar faza I, faza II u iznosu od 208.477,49 € i rasvjeta uz sportski centar 18.261,48 €

*POSTROJENJA I OPREMA*

* uredska oprema i namještaj – nabava računala i računalne opreme u iznosu od 3.443,17 € i uredski namještaj 1.447,90 €
* oprema za održavanje i zaštitu – oprema za civilnu zaštitu vrijednosti 8.937,00 € i dobava i postava video kamera na mjesnom groblju 14.102,77 €
* sportska i glazbena oprema realizirano u iznosu od 2.109,50 € i obuhvaća nabavu sportske opreme za Sportski centar i nabavu miksera s pojačalom
* uređaji strojevi i oprema za ostale namjene ostvareno u iznosu od 40.449,96 € što obuhvaća nabavu fotoaparata, ostalih strojeva i komunalne opreme, komunalnu opremu za uređenje javnih i zelenih površina i nabavu komunalne opreme za uređenje javnih površina-klupe i koševi

*KNJIGE, UMJETNIČKA DJELA I OSTALE IZLOŽBENE VRIJEDNOSTI*

* knjige- Monografija Općine Vinica 3.097,50 €

*NEMATERIJALNA PROIZVEDENA IMOVINA*

* ulaganje u računalne programe 5.292,74 €
* III Izmjene i dopune prostornog plana 12.500,00 €

**Rashodi za dodatna ulaganja na nefinancijskoj imovini (45)** ostvareni su u iznosu od 13.810,53 € i odnose se na dodatna ulaganja na građevinskim objektima – pješačka staza uz igralište NK Vinica, nabavu vrata na Društvenom domu u Gornjem Ladanju i zatvaranje terase na Ribičkoj kući

  **2. Obrazloženje posebnog dijela izvještaja o izvršenju proračuna Općine Vinica za 2023. godinu**

**RAZDJEL 001 – Jedinstveni upravni odjel općine**

 **Rashodi glave 001 – Jedinstveni upravni odjel općine -mjere i aktivnosti za osiguranje rada iz djelokruga JUO-**  izvršeni su sa 528.160,23 €, a uključuju  ***Program1001 REDOVNI IZDACI POSLOVANJJA*- Aktivnost** **A100101** - **plaće i naknade**  – izvršeno u iznosu od 198.594,34 € **i Aktivnost A100102 materijalni rashodi** koja sadrži rashode za uredski materijal , literaturu , sredstva za čišćenje i održavanje , struja , voda , plin , telefon , usluge tekućeg i investicijskog održavanja , sitnog inventara , poštanske usluge, i dr. u iznosu od 298.580,55 € i ***Program 1002 KAPITALNA ULAGANJA,* Aktivnost A100201 NABAVA KAPITALNE IMOVINE**  kojasadrži rashode za nabavu uredske opreme i namještaja, opremu za održavanje i zaštitu, rashod za nabavu miksera s pojačalom, nabavu komunalnih strojeva i opreme, knjige-Monografija Općina Vinice, ulaganje u računalne programe-Diar5 , a izvršeno je u iznosu od 30.985,34 €.

**Opis i cilj programa:** Program obuhvaća aktivnosti kojima se osiguravaju sredstva za redovno financiranje prava iz radnog odnosa za sve službenike i namještenike općinske uprave, sredstva za podmirivanje materijalnih rashoda za rad, financijskih rashoda za bankarske usluge, usluge platnog prometa i ostale financijske rashode. **Osnovni cilj programa** je razvoj ljudskih potencijala. **Posebni cilj** programa je osiguravanje nesmetanog obavljanja poslova općinske uprave uz optimalni broj službenika i namještenika, a radi zadovoljavanja potreba građana u okviru zakonom utvrđenih zadaća koje obavlja jedinica lokalne samouprave.

**Pokazatelji uspješnosti:**

broj riješenih predmeta u tijeku godine/ prosječno vrijeme rješavanja predmeta

trošak nabave sredstava, proizvoda i usluga/djelatnik

**RAZDJEL 002 – Predstavnička i izvršna tijela općine**

 **Rashodi programske glave 002 – predstavnička i izvršna tijela općine -mjere i aktivnosti za osiguranje rada iz djelokruga predstavničkog i izvršnog tijela –** izvršeni su u iznosu 7.325,76 € – Programa 1001 Redovni izdaci poslovanja, Aktivnost A100102 MATERIJALNI RASHODI

**Opis i cilj programa:** Program obuhvaća aktivnosti koje omogućuju obavljanje poslova Općinskog vijeća, njegovih radnih i savjetodavnih tijela, te poslova vezanih za rad političkih stranaka. U sklopu programa se osiguravaju sredstava za isplate naknada za rad članovima predstavničkog tijela te njegovih radnih i savjetodavnih tijela, promidžbu i informiranje.

**Poseban cilj programa** je osiguranje uvjeta za rad općinskih tijela u skladu sa zakonskim odredbama.

**Pokazatelji uspješnosti programa:**

-broj održanih sjednica Općinskog vijeća u tijeku godine =6

-broj donesenih akata Općinskog vijeće (pravodobnost donošenja i usklađivanja općih akata sa zakonom)=65

-broj aktivnih sudionika u procesu donošenja Općih akata (izvršavanje zakonskih

obveza te obveza proizišlih iz općih akata općine vezanih za rad predstavničkog tijela, radnih tijela, izvršne vlasti i političkih stranaka)

**RAZDEJL 003 – KOMUNALNE STAMBENE I DJELATNOSTI UREĐENJA PROSTORA**

**Rashodi glave 00301 – KOMUNALNA DJELATNOST kroz Programe redovni izdaci poslovanja i nabava kapitalne imovine** izvršeni u iznosu od 462.692,13 €, od čega redovni izdaci u iznosu od 179.726,66 € i nabava kapitalne imovine u iznosu od 282.965,47 €. Program nabava kapitalne imovine obuhvaća ulaganje u Sportski centar, nabavu koševa i klupa za javne površine, kupnju zemljišta iza Sportskog centra i najam led rasvjete

**Opis i cilj programa** aktivnosti vezane uz održavanje komunalne infrastrukture te aktivnosti vezane za poboljšanje komunalnog standarda

 za stvaranje uvjeta za život i rad u svim naseljima na području Općine Vinica, poboljšanje kvalitete života mještana

**Rashodi glave 00302 – STAMBENA DJELATNOST kroz Programe 1001 –redovni izdaci poslovanja i 1002 – kapitalna ulaganja**, izvršeno u iznosu od 19.483,58 €.

Program redovni izdaci poslovanja obuhvaća rashode za električnu energiju općinskih objekata, usluge tekućeg i investicijskog održavanja općinskih objekata ostale intelektualne usluge, tekuća pričuva za stan Trg Matije Gupca, a kapitalna ulaganja su dodatna ulaganja na građevinskim objektima (vrata na Društvenom domu G. Ladanje i zatvaranje terase na Ribičkoj kući)

**Rashodi glave 00303 –PROSTORNO PLANIRANJE, ZAŠTITA OKOLIŠA I KULTURNIH SPOMENIKA Program 1001 redovni izdaci poslovanja** 24.425,15 €, a odnose se na redovne izdatke poslovanja koji podrazumijevaju usluge tekućeg i investicijskog održavanja, komunalne usluge i intelektualne i osobne usluge

**Program 1002 nabava kapitalne imovine** izvršeni su u iznosu od u iznosu od 88.675,59 €. Ovaj Program obuhvaća kupnju zemljišta iza Sportskog centra, ošasnu imovinu, nabavu kontejnera za sportsku opremu, dobavu i postavu video kamera na groblju, dokumente prostornog uređenja-III Izmjene i dopune prostornog plana, rashode za uređenje pješačke staze uz NK Vinica

**Rashodi glave 00304 Vatrogastvo i sigurnost – kroz Programe Redovni izdaci poslovanja, Aktivnost 100103 Donacije i ostali rashodi** izvršeno u iznosu od 38.761,05 €, a odnosi se na tekuće donacije Vatrogasna zajednica Općina

**Opis i cilj programa -** Program obuhvaća aktivnosti u području Vatrogasne zajednice Općine Vinica.

**Pokazatelji uspješnosti:**

broj dodijeljenih pomoći Vatrogasnoj zajednici iz proračunu

Broj dobrovoljnih vatrogasaca uključenih u vatrogasna društva općine Vinica

 **004 KULTURA, ZNANOST, ŠPORT**

**Rashodi glave KULTURA 00401 – PROGRAM 1001 Redovni izdaci poslovanja ,Aktivnost A100103 Donacije i ostali rashodi** izvršeno u iznosu od 57.571,14 €**,** a odnosi se na kulturne događaje i manifestacije: Dani Općine Vinica, Jarmina 2023, obilježavanje 200 obljetnice Trški vrh, Janino u Vinici i ostale manifestacije

**Opis i cilj programa :** Program obuhvaća aktivnosti vezane uz obilježavanje kulturnih događaja

**Pokazatelji uspješnosti programa :**

-broj održanih manifestacije

-posjećenost manifestacija od strane mještana – povećanje broja posjetitelja

**Rashodi glave ŠPORT 00403 – Program 1001 Redovni izdaci poslovanja, Aktivnost A100103 Donacije i ostali rashodi** izvršeno u iznosu od 40.213,88 €, a odnosi se na osiguranje trenažne usluge sportskim društvima i financiranje redovne djelatnosti sportskih društava na području Općine Vinica te nabavu osnovne opreme za rad sportskih društava.

**Opis i cilj programa**: Programom se osiguravaju sredstva za financiranje sportskih udruga Općine Vinica. Osiguravaju se i sredstva za investicijsko održavanje objekata i terena , osiguranje opreme i trenaža. **Osnovni cilj programa** je stvaranje poticajnog okruženja za razvoj sporta na području Općine Vinica**. Poseban cilj programa** je poboljšanje razine kvalitete sporta na području Općine Vinica, posebno onog dijela koji će pridonijeti promidžbi Općine Vinica na razini županije i šire te uključivanje što većeg broja djece i mladeži u sport.

**Pokazatelji uspješnosti:**

-broj članova u sportskim društvima Općine Vinica,

-broj uređenih sportskih terena i objekata.

**005 ŠKOLSTVO**

**Rashodi glave PREDŠKOLSKI ODGOJ 00501, Program 1001 Redovni izdaci poslovanja, Aktivnost A100103 Donacije i ostali rashodi** ostvareni su u iznosu od 24.056,10 €, a obuhvaćaju sufin. troškova polaznika ostalih vrtića i rashode za predškolski odgoj

**Opis i cilj programa:** Program je usmjeren na zadovoljenja potreba građana Općine Vinica za predškolskim odgojem djece**. Osnovni cilj programa** je razvoj ljudskih potencijala. **Posebni ciljevi** programa su uključivanje što većeg broja djece u organizirane primarne i dodatne programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Pokazatelji uspješnosti:**

broj upisane djece

**Rashodi glave OSNOVNO OBRAZOVANJE 00502, Program 1001 Redovni izdaci poslovanja, Aktivnost A100103 Donacije i ostali rashodi** izvršeni su u iznosu od 59.038,50 €. Odnose se u najvećoj mjeri na sufinanciranje tr. najma zgrade OŠ Vinica, sufinanciranje plaće učiteljice na produženom boravku OŠ Vinica, nabava radnih materijala za učenike OŠ Vinica te ostali rashodi.

**Opis i cilj programa:** Programom se želi pružiti podrška školi u provođenju projekata, te djeci i mladima u pohađanju osnovnoškolskih i visokoškolskih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** su osiguranje dijela financijskih sredstava za realizaciju projekata škola usmjerenih na razvoj i unapređenje odgoja i obrazovanja, osiguranje financijskih sredstava za poticanje izvrsnosti kroz nagrade najuspješnijim učenicima kao i osiguranje sredstava za financiranje nabave udžbenika za osnovnu školu te osiguranje dijela sredstava za financiranje poboljšanja uvjeta za rad i učenje u OŠ Vinica.

**Pokazatelji uspješnosti:**

broj učenika u produženom boravku (poboljšanje materijalno tehničkih uvjeta u školama na području općine Vinica )

broja nagrađenih učenika

**Rashodi glave SREDNJOŠKOLSKO OBRAZOVANJE 00503, Program 1001 Redovni izdaci poslovanja, Aktivnost A100105 Tekuće potpore** izvršen je u iznosu od 11.662,69 €, a odnosi se na novčane potpore učenicima srednjih škola u iznosu od 7.060,56 € i sufinanciranje cijene prijevoza učenika srednjih škola u iznosu od 3.633,74 € te kapitalne pomoći SŠ Arboretum Opeka 968,39 €.

**Opis i cilj programa:** Programom se želi pružiti podrška učenicima u pohađanju srednjoškolskih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** su osiguranje financijskih sredstava za poticanje izvrsnosti kroz nagrade najuspješnijim učenicima kao i smanjenje troškova prijevoza učenicima

**Pokazatelji uspješnosti:**

broja korisnika potpora

broj učenika kojima se sufinancira prijevoz

**Rashodi glave VISOKOŠKOLSKO OBRAZOVANJE 00504 – Program 1001 Redovni izdaci poslovanja-Aktivnost A100103 Donacije i ostali rashodi**, izvršeni su u iznosu od 19.578,10 € i obuhvaćaju novčane potpore studentima i nagrade najuspješnijim studentima.

**Opis i cilj programa:** Programom se želi pružiti podrška studentima u pohađanju visokoškolsih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** je ublažavanje troškova studiranja i poticanje na izvrsnost nagrađivanjem najuspješnijih studenata.

**Pokazatelji uspješnosti:**

broja korisnika potpora

broj nagrađenih studenata

**006 SOCIJALNA SKRB**

**Rashodi glave 006 Socijalna skrb, Program redovni izdaci poslovana 1001, Aktivnost A100103 Donacije i ostali rashodi**, izvršeni su u iznosu od 3.086,16 € (socijalni program).

 **Opis i cilj programa:** Program se provodi radi osiguranja socijalne pomoći za socijalno najugroženije i najranjivije skupine građana općine Vinica

**007 OSTALI KORISNICI**

**Rashodi glave 007 Ostali korisnici-Program 1001 Redovni izdaci poslovanja-Aktivnost A100103 donacije i ostali rashodi** ostvareni su u iznosu od 44.103,61 € i odnose se na redovno financiranje udruga s područja Općine Vinica, tekuće donacije vjerskim organizacijama, humanitarnim organizacijama i ostale tekuće donacije – Eko škola.

**Opis i cilj programa**: Program je nastavak višegodišnje suradnje s neprofitnim organizacijama kojom se potiče razvoj demokracije na lokalnoj i regionalnoj razini. Cilj programa je stvaranje poticajnog okruženja za razvoj civilnog društva. Organizacije civilnog društva provode programe, projekte i aktivnosti koje unapređuju kvalitetu života građana lokalne zajednice.

**Pokazatelji uspješnosti:**

-broja neprofitnih organizacija čije programe financijski podržava Općina Vinica

**008 DJEČJI VRTIĆ VINICA**

**Rashodi glave 008 Dječji vrtić Vinica-Program 1003 Rashodi dječjeg vrtića** izvršeni su u iznosu od 285.221,13 € od toga kroz **Aktivnost A100301** **Rashodi za zaposlene** 221.337,48 € i **Aktivnost A100302 Rashodi poslovanja** 63.883,65 €, a koji se odnose na troškove energije, telefona, komunalne usluge , sitan inventar, uredski materijal i dr.

**Opis i cilj programa:** Program je usmjeren na stvaranje uvjeta za obavljanje predškolske djelatnosti Dječjeg vrtića Vinica radi zadovoljenja potreba mještana Općine Vinica za predškolskim odgojem djece**. Osnovni cilj programa** je razvoj ljudskih potencijala. **Posebni ciljevi** programa su uključivanje što većeg broja djece u organizirane primarne i dodatne programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Pokazatelji uspješnosti:**

broj upisane djece

broj projekata koji se provode u vrtiću

  **3. Posebni izvještaji**

 **Izvještaj o korištenju proračunske zalihe**

Općina Vinica planirala je sredstva tekuće rezerve za 2023. godinu u iznosu od 12.045,12 € a koja su ostala su neutrošena.

**Izvještaj o korištenju sredstava fondova Europske unije**

U razdoblju od 01. siječnja do 31. prosinca 2023. godine Općina Vinica nije koristila sredstva fondova Europske unije.

 **Izvještaj o zaduživanju na domaćem i stranom tržištu novca i kapitala**

U razdoblju od 01. siječnja do 31. prosinca 2023. godine Općina Vinica nije se zaduživala na domaćem i stranom tržištu kapitala.

 **Izvještaj o danim zajmovima i potraživanja po danim zajmovima**

 U razdoblju od 01. siječanj do 31. prosinca 2023. godine Općina Vinica nema danih zajmova niti potraživanja po danim zajmovima.

 **Izvještaj o danim jamstvima i plaćanjima po protestiranim jamstvima**

U razdoblju od 01. siječanj do 31. prosinca 2023. godine Općina Vinica nema danih jamstva niti izdataka po danim jamstvima.

# **Izvješće o stanju nepodmirenih dospjelih obveza**

Prema obrascu Konsolidiranog financijskog izvješća za 2023. godinu, stanje obveza na dan 01.01.2023. godine iznosio je 329.680,00 €

U izvještajnom razdoblju obveze su povećane za 2.022.668,19 €, a podimreno je obveza u iznosu od 2.132.302,92 €, čime obveze na kraju izvještajnog razdoblja, na dan 31.12.2023. godine iznose 220.045,27 €. Od tog iznosa dospjelo je 140.750,36 €, a nedospjelo 79.294,91 €.

Dosjpjele obveze u iznosu od odnose se na:

* Obveze za zaposlene 12.682,09 €
* Obveze za mat. rashode 44.972,11 €
* Obveze za fin. rashode 976,18 €
* Obveze za subvencije 867,09 €
* Obveze za naknade građanima i kućanstvima 803,96 €
* Obveze za kazne 4.840,24 €
* Ostale tekuće obveze 70.986,69 €
* Obveze za nabavu nefinancijske imovine 4.622,00€

# **Izvješće o stanju nenaplaćenih potraživanja za prihode**

Ukupna potraživanja Općine Vinica na dan 31.12.2023. godine iznose 542.448,33 € i sastoje se od:

* Osala potraživanja, odnose se na potraživanja od Hrvatskih voda za NUV i iznose 81.469,77 €
* potraživanja s osnova dionica, odnose se na udjele u glavnici trgovačkih društava Varkom i Čistoća, ukupno iznose 365.385,90 €
* potraživanja za poreze iznose (prema Izvješću FINA) 11.462,75 € i odnose se na porez na promet nekretnina, porez na potrošnju, porez na tvrtku i porez na kuće za odmor
* potraživanja za prihode od imovine u iznosu od 14.315,81 € odnose se na potraživanja za najamnine, naknadu za neizgrađene zgrade u prostoru
* potraživanja za upravne i administrativne pristojbe, prihode po posebnim propisima u iznosu od 65.310,19 € odnose se na potraživanja za komunalni doprinos, grobnu naknadu, komunalnu naknadu od pravnih osoba, komunalnu naknadu od fizičkih osoba i ostala potraživanja
* potraživanja od prodaje nefinancijske imovine iznose 4.503,91 € i odnose se na potraživanja za otkup općinskih stanova

# **Izvješće o stanju potencijalnih obveza po osnovi sudskih postupaka**

Prema podacima Jedinstvenog upravnog odjela, Općina Vinica ne vode sudske sporove s potencijalnim obvezama.

**Vinica, svibanj 2024. godine**